Mildi þykir að ekki fór illa þegar flutningabíll með fjörutíu feta gám á vagni lenti utan vegar skammt frá afleggjaranum að Munaðarnesi í Borgarfirði sl. sunnudag . Vegurinn er hár á þessum stað og skammt frá þar sem bíllinn stöðvast er djúpur vegskurður . Mikil hálka var á þessum slóðum þegar óhappið varð en bíllinn fór útaf öfugum megin miðað við akstursstefnu . Tvo vel búna bíla með krönum þurfti til að koma bílnum , vagninum og gámnum aftur upp á veg . Bíllinn var tekin á pall og gámavagninn hengdur aftan í annan bíl .